«Білім – өмірді сақтайды!» тақырыбындағы паразитология мұражайына танымдық экскурсия

2025 жылдың 13–17 қазан аралығында «Медицина» және «Педиатрия» мамандықтарының 2-курс студенттері «Жалпы микробиология, вирусология және паразитология» пәні бойынша тәжірибелік сабақтарын Аграрлық университеттің паразитология мұражайында өткізді.

Экскурсия барысында студенттер паразитология бөлімінің материалдарымен танысып, паразиттердің түрлері мен даму кезеңдері, олардың адам ағзасына әсері, сондай-ақ паразитарлық ауруларды анықтаудың заманауи әдістері мен алдын алу шаралары туралы жан-жақты мағлұмат алды.

Кіріспе бөлім болашақ дәрігерлер үшін медициналық паразитология ғылымының ерекше маңызын айқындады. Мұражайдағы шынайы экспонаттар мен бай коллекциялар студенттерге көзге көрінбейтін әлемнің сырын тереңірек ұғынуға және теориялық білімнің тәжірибеде қалай қолданылатынын көруге мүмкіндік берді.

Бұл экскурсия оқу үдерісінің бір бөлігі ғана емес, әр экспонаты «Білім – өмірді сақтайды!» деген ұранды еске салған микродүниеге жасалған танымдық саяхат болды. Микробиология және вирусология кафедрасы болашақ денсаулық сақтау мамандарына ұмытылмас әсер сыйлағанына қуанышты.